
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 4 

9 Ιανουαρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δωρεά εδαφικής εκτάσεως Τ.Α.Α. στο Δήμο Σκύρου . 1 

Τ ακτικές εκπτώσεις. 2 

Τροποποίηση και συμπλήρωση της αριθμ. ΥΠΠΟ/ 
ΓΝΟΣ/36453/14.7.2000 απόφασης «Σύσταση Επι¬ 
τροπών στο Υπουργείο Πολιτισμού». 3 

Αποδοχή παραίτησης του Α. Βλάχου Αναπληρωτή Δι¬ 
ευθυντή του Κ.Θ.Β.Ε. 4 

Σύσταση Ειδικής Υπηρεσίας στο Υπουργείο Μεταφο¬ 
ρών και Επικοινωνιών με τίτλο «Υπηρεσία Διαχείρι¬ 
σης Επιχειρησιακού Προγράμματος, Σιδηρόδρο¬ 
μοι, Αστικές Συγκοινωνίες, Αεροδρόμια». 5 

Σύσταση Δημοτικής Επιχείρησης Ύδρευσης Αποχέ¬ 
τευσης στο Δήμο Αρκαλοχωρίου Ν. Ηρακλείου με 
την επωνυμία «Δημοτική Επιχείρηση Ύδρευσης - 
Αποχέτευσης Αρκαλοχωρίου (Δ.Ε.Υ.ΑΡ.)». 6 


Τροποποίηση της 1056/11.2.97 απόφασης Περιφερει¬ 
ακού Διευθυντή για τη σύσταση Δημοτικού Νομι¬ 
κού Προσώπου, με την επωνυμία «39η Σχολική Επι¬ 
τροπή Δήμου Ηρακλείου Σχολικού Εργαστηρίου 

Κέντρου (ΣΕΚ) Ηρακλείου. 7 

Σύσταση συνδέσμου Διαχείρισης Απορριμμάτων και 
οικιακών αποβλήτων ως φορέα ΝΠΔΔ στο Ν. Ηρα¬ 
κλείου με την επωνυμία «Σύνδεσμος Διαχείρισης 
Περιβάλλοντος Δήμων Ν. Καζαντζάκη - Αρχανών - 


Τεμένου». 8 

Χορήγηση άδειας άσκησης επαγγέλματος Κοινωνικού 
Λειτουργού στη Σπάλα Κων/να του Αλεξάνδρου... 9 

Χορήγηση άδειας άσκησης επαγγέλματος Κοινωνικού 


Λειτουργού στη Στυλιανού Μελίνα του Χριστάκη.. 10 


ΑΠΟΦΑΣΕΙΣ 

Αριθ. Φ.954.1/ΑΔ.936783 (1) 

Δωρεά εδαφικής εκτάσεως Τ.Α.Α. στο Δήμο Σκύρου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του Ν.Δ. 3960/59 (ΦΕΚ 153/Α) «Περί 
Ιδρύσεως Ταμείου Αεροπορικής Αμύνης». 


β. Τις διατάξεις του Β.Δ. 258/60 (ΦΕΚ 56/Α) «Περί Διοι- 
κήσεως και Οργανώσεως ΤΑΑ». 

γ. Τις διατάξεις του Ν.Δ. 764/70 (ΦΕΚ280/Α) «Περί τρό¬ 
που αποδοχής δωρεών από ΤΕΘΑ και ΤΑΑ». 

δ. Την υπ’ αριθμ. 347656/25.7.91 (ΦΕΚ653/Β) απόφαση 
του Υπουργού Εθνικής Άμυνας «Περί Διαδικασίας Εκμί- 
σθωσης Ακινήτων Ταμείου Αεροπορικής Αμύνης» όπως 
συμπληρώθηκε και ισχύει σήμερα με την υπ’ αριθ. 
934128/2645/16.12.92 (ΦΕΚ 730/Β) απόφαση του ΥΕΘΑ 
«Περί διαδικασίας Εκμισθώσεως Κινητώντου Ταμείου Αε¬ 
ροπορικής Αμύνης». 

ε. Τις διατάξεις του Π.Δ. 363/28.11.97 (ΦΕΚ241/Α) «Πε¬ 
ρί Διατήρησης Εποπτείας του Υπουργείου Εθνικής Άμυ¬ 
νας επί Νομικών Προσώπων Δημοσίου Δικαίου». 

στ. Το άρθρο 11 του Ν. 1989/91 «Περί Μεταρρυθμίσεων 
στον Ενιαίο Ειδικό Φόρο Κατανάλωσης των Πετρελαιοει¬ 
δών Προϊόντων και Άλλων Διατάξεων», που αντικατέστη¬ 
σε το άρθρο 10του Ν. 719/1977. 

ζ. Τη σύμφωνη απόφαση της Δ. Ε./Τ.Α.Α., όπως αυτή δια¬ 
τυπώνεται στο υπ’ αριθμ. 518/17.3.2000 Πρακτικό. 

η. Την 1039386/441/Α 0006/21.4.2000 (ΦΕΚ571 Β') από¬ 
φαση του Πρωθυπουργού και του Υπουργού Οικονομι¬ 
κών περί αναθέσεων αρμοδιοτήτων στους Υφυπουργούς 
Οικονομικών, αποφασίζουμε: 

Την δωρεάν παραχώρηση της εδαφικής εκτάσεως 
1.750 τ.μ. στη θέση «Βαργειά Κάμπου» του μετεωρολογι¬ 
κού σταθμού Σκύρου, ιδιοκτησίας Τ.Α.Α., στο Δημόσιο, με 
σκοπό να διατεθεί στο Δήμο Σκύρου για τις ανάγκες του 
Δήμου, κατόπιν συμφώνου αποφάσεωςτηςΔ.Ε./Τ.Α.Α, 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Δεκεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Α4/18 (2) 

Τακτικές εκπτώσεις. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 397/88 «Οργανισμός του 
Υπουργείου Εμπορίου», όπως τροποποιήθηκε και ισχύει. 

2. Τις διατάξεις του άρθρου ΙΟτου Ν. 2741/99 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚ 199/Α/1999). 

3. Την αριθ. 303/5.5.2000 απόφαση των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη 
και Μαρία - Ελένη Αποστολάκη». 

4. Την ανάγκη προστασίας του καταναλωτή και λει¬ 
τουργίας του υγιούς ανταγωνισμού, αποφασίζουμε: 

1. Επιτρέπεται η πώληση εμπορευμάτων με μειωμένες 
τιμές λόγω τέλους εποχής, «εκπτώσεις» από 8.1 έως 
28.2.2001, για ολόκληρη την Επικράτεια. 

2. Οι εκπτώσεις μπορούν να αφορούν το σύνολο των ει¬ 
δών εμπορίας της εμπορικής επιχείρησης που τις διενερ¬ 
γεί. 

3. Επιβάλλεται η αναγραφή διπλών τιμών σε άλατα πω- 
λούμενα είδη ή η αναγραφή, σε πινακίδα, του ποσοστού 
της έκπτωσης, για σαφώς καθορισμένες κατηγορίες 
ομοίων προϊόντων. 

4. Αναρτάται στο κατάστημα έγγραφη αναγγελία ότι 
πραγματοποιεί τακτικές χειμερινές εκπτώσεις. 

5. Απαγορεύονται οι προσφορές 20 μέρες μετά τη λήξη 
των εκπτώσεων. 

6. Απαγορεύεται η καθ’ οιονδήποτε τρόπο παραπλάνη- 
ση του καταναλωτικού κοινού με εκπτώσεις που δεν αντα- 
ποκρίνονται στην πραγματικότητα (αναγραφόμενη τιμή, 
προ των εκπτώσεων, υψηλότερη της πραγματικής από¬ 
κρυψη αποθεμάτων και πώληση μικρής εκ τούτων ποσό¬ 
τητας κατά τη διάρκεια των εκπτώσεων, πώληση ειδών β' 
διαλογής ειδικά αγορασθέντων γι’ αυτό το σκοπό κ.λ.π.). 

7. Συνιστώνται τριμελείς Επιτροπές στις Νομαρχιακές 
Αυτοδιοικήσεις της Χώρας, τις οποίες συγκροτεί με από¬ 
φασή του ο οικείος Νομάρχης, από τον Προϊστάμενο του 
τομέα εμπορίου σαν Πρόεδρο, ένα υπάλληλο της Νομαρ¬ 
χίας υποδεικνυόμενο από τον Νομάρχη και ένα υπάλληλο 
του τομέα εμπορίου που θα εκτελεί και χρέη εισηγητού 
των παραβάσεων ως και γραμματέα της Επιτροπής. 

Στις Ν.Α. που υφίστανται οργανικές μονάδες, επιπέδου 
Δ/νσης Εμπορίου και οι τρεις υπάλληλοι που συγκροτούν 
την Επιτροπή ορίζονται από την Δ/νση αυτή. 

8. Οι υπάλληλοι του τομέα εμπορίου των Ν.Α. θα διε¬ 
νεργούν ελέγχους κατά τη διάρκεια και μετά τη λήξη των 
εκπτώσεων, προκειμένου να διαπιστώνουν την τήρηση 
τηςπαρούσης. 

9. Σε περίπτωση παράβασης των κειμένων διατάξεων οι 
ανωτέρω Επιτροπές επιβάλλουν πρόστιμο, μέχρι το 0,5% 
των ακαθαρίστων ετήσιων εσόδων του προηγούμενου 
έτους του παραβάτη μέσα σε ένα μήνα από την διαπίστω¬ 
ση της παράβασης. 

Σε υποτροπή το πρόστιμο που επιβάλλεται μπορεί να 
φτάνει στο 3% των ακαθαρίστων ετήσιων εσόδων. Για να 
επιβληθεί, κυρίως το ανώτατο προβλεπόμενο πρόστιμο, 
συνεκτιμώνται η σοβαρότητα των καθ’ υποτροπή παρα¬ 
βάσεων (π.χ. παραπλάνησητου καταναλωτή),το μέγεθος 
της επιχείρησης σε πανελλήνια κλίμακα, ο αριθμός των 
απασχολουμένων κ.λ.π. 

Τα εν λόγω συλλογικά Όργανα υποχρεούνται μέσα σ’ 
ένα μήνα να γνωστοποιούν στην Δ/νση Τιμών Παροχής 
Υπηρεσιών του Υπουργείου Ανάπτυξης το επιβληθέν 
πρόστιμο. 


10. Το πρόστιμο εισπράττεται σύμφωνα με τις διατάξεις 
του ΚΕΔΕ. 

11. Η απόφαση αυτή να δημοσιευθεί στην Εφημερίδα 
της Κυβερνήσεως, ισχύει δε μετά από διήμερο απάτη δη¬ 
μοσίευση της στον οικονομικό τύπο. 

Αθήνα, 3 Ιανουάριου 2001 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 
-♦- 

Αριθ. ΥΠΠΟ/ΔΙΟΙΚ/Α3/Φ.70/526 (3) 

Τροποποίηση και συμπλήρωση της αριθμ. ΥΠΠΟ/ΓΝΟΣ/ 
36453/14.7.2000 απόφασης «Σύσταση Επιτροπών στο 
Υπουργείο Πολιτισμού». 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Έχοντας υπόψη τις διατάξεις: 

α) της παραγρ. 6 του άρθρου 30 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης»(ΦΕΚ 28/Α/94), 

β) του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 
του Ν. 2469/97 (ΦΕΚ38/Α/97), 

γ) της αριθμ. ΥΠΠΟ/ΓΝΟΣ/36453/14.7.2000 απόφασης 
«Σύσταση Επιτροπών στο Υπουργείο Πολιτισμού» (ΦΕΚ 
949/Β/31.7.2000). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

1. Τροποποιούμε την αριθμ. ΥΠΠΟ/ΓΝΟΣ/36453/14.7.2000 
απόφαση «Σύσταση Επιτροπών στο Υπουργείο Πολιτι¬ 
σμού» (ΦΕΚ 949/Β/31.7.2000), ως εξής: 

α) Η Επιτροπή για τη συντήρηση Μνημείων Ασκληπιείου 
Επιδαύρου και Αρχαίου Θεάτρου Παλαιός Επιδαύρου 
(Ε.Σ.Μ.Ε.), μετονομάζεται σε «Επιτροπή για τη μελέτη, 
διάσωση, προστασία, συντήρηση, αναστήλωση και ανά¬ 
δειξη των Μνημείων του Ασκληπιείου, του μικρού Θεά¬ 
τρου της Επιδαύρου και του Ιερού Απόλλωνος, Μαλεάτα 
(Ε.Σ.Μ.Ε.). Στην Επιτροπή μετέχουν επτά (7) μέλη, ως 
εξής: ένας (1) Καθηγητής της Φιλοσοφικής του Πανεπι¬ 
στημίου, ένας (1) Καθηγητής του Τμήματος Αρχιτεκτό¬ 
νων του Πολυτεχνείου, δύο (2) Αρχιτέκτονες, δύο (2) Αρ¬ 
χαιολόγοι και ένας (1) Πολιτικός Μηχανικός. 

β) Στην Επιτροπή για το Κέντρο Εναλίων Αρχαιολογικών 
Ερευνών και το Αρχαιολογικό Πάρκο Μεθώνης, μετέχει 
και ένας υπάλληλοςτου Κλάδου ΠΕ7 Καλλιτεχνών Συντη¬ 
ρητών και Μουσειακών Ζωγράφων του Υπουργείου Πολι¬ 
τισμού. 

γ) Στην Επιτροπή για το έργο Διρού μετέχουν επτά (7) 
μέλη, ως εξής: τρεις (3) Αρχαιολόγοι, ένας (1) Πολιτικός 
Μηχανικός, ένας (1) Αρχαιολόγος Καθηγητής Πανεπιστη¬ 
μίου, ένας (1) Γεωλόγος Καθηγητής Πανεπιστημίου και 
ένας (1) εκπρόσωπος της Εφορείας Παλαιοανθρωπολο¬ 
γίας Σπηλαιολογίας, Αρχαιολόγος με γνώσεις Σπηλαιο- 
λογίας. 

δ) Στην Επιτροπή για τη στερέωση και αναστήλωση των 
Μνημείων της Ακροπόλεως Λίνδου μετέχουν επτά (7) μέ¬ 
λη, ως εξής: τρεις (3) Αρχαιολόγοι, ένας (1) Αρχιτέκτονας, 
ένας (1) Πολιτικός Μηχανικός, ένας (1) Καθηγητής του 

Τμήματος Αρχιτεκτόνων Μηχανικών του Πολυτεχνείου 
και ένας (1) Χημικός Μηχανικός. 

ε) Η Επιτροπή για τη στερέωση και ανάδειξη της Προϊ¬ 
στορικής Ακρόπολης του τείχους Δυμαίων και των Μυκη¬ 
ναϊκών Νεκροταφείων της Δυμαίας Χώρας, μετονομάζε¬ 
ται σε «Επιτροπή για την προστασία, έρευνα και ανάδειξη 
Προϊστορικών εγκαταστάσεωντης Επαρχίας Πατρώντου 
Ν. Αχαιός». 

2. Συμπληρώνουμε την ανωτέρω απόφαση και ορίζουμε 
ότι ο Πρόεδρος, τα μέλη και ο Γραμματέας της Επιτρο¬ 
πής, ορίζονται με απόφαση του Υπουργού Πολιτισμού ή 
του εξουσιοδοτουμένου προς τούτο οργάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/Δ1ΟΙΚ/Β/430 (4) 

Αποδοχή παραίτησης του Α. Βλάχου Αναπληρωτή 
Διευθυντή του Κ.Θ.Β.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 3 παρ 13 και 15 του Ν. 
2273/94 «Εθνικό Θέατρο Κρατικό Θέατρο Βορείου Ελλά¬ 
δος και άλλες διατάξεις» (ΦΕΚ 233/Α). 

2. Την αριθμ. ΥΠΠΟ/ΔΙΟΙΚ/Β/38024/27.7.98 απόφασή 
μας με την οποία διορίστηκε ο Αγάπιος Βλάχος ως Ανα¬ 
πληρωτής Διευθυντής του ΚΘΒΕ (ΦΕΚ 836/Β/12.8.98). 

3. Την από 9.10.2000 αίτηση παραίτησης του ανωτέρω. 

4. Το αριθμ. 1920/11 ....2000 έγγραφο του Κ.Θ.Β.Ε., 
αποφασίζουμε: 

Αποδεχόμαστε την από 9.10.2000 αίτηση παραίτησης 
από τη θέση του Αναπληρωτή Διευθυντή του Κρατικού 
Θεάτρου Βορείου Ελλάδος, του Αγάπιου Βλάχου και 
απαλλάσσουμε αυτόν, από τα καθήκοντα που ασκούσε 
κατά τα οριζόμενα στις παρ. 13 (εδ. η - ια) και 15 του άρ¬ 
θρου 3 του Ν. 2273/94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Ρ1/77900/1246 (5) 

Σύσταση Ειδικής Υπηρεσίας στο Υπουργείο Μεταφορών 
και Επικοινωνιών με τίτλο «Υπηρεσία Διαχείρισης Επι¬ 
χειρησιακού Προγράμματος, Σιδηρόδρομοι, Αστικές 
Συγκοινωνίες, Αεροδρόμια». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 7παρ. 1 και τα άρθρα 4,5, του Ν. 2860/2000 


(ΦΕΚ 251/Α/14.11.2000) «Διαχείριση, Παρακολούθηση 
και'Ελεγχοςτου Κοινοτικού Πλαισίου Στήριξης». 

2. Το άρθρο και 29 Ατού Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ 154/Α) και τροποποιή¬ 
θηκε με το άρθρο 1 παρ. 2α του Ν. 2469/97 (ΦΕΚ38/Α). 

3. Το Π.Δ. 293/99 «Οργανισμός Υπουργείου Μεταφο¬ 
ρών και Επικοινωνιών (ΦΕΚ 263/Α/26.11.2000). 

4. Τον κανονισμό (ΕΚ) 1260/99 του Συμβουλίου της 
21.6.1999. 

5. Το ΚΠΣ 2000-2006 και ειδικότερα το Επιχειρησιακό 
Πρόγραμμα Σιδηρόδρομοι, Αστικές Συγκοινωνίες, Αερο¬ 
δρόμια το οποίο υποβλήθηκε στην Ευρωπαϊκή Επιτροπή, 
την αρμοδιότητα διαχείρισης και εφαρμογής του οποίου 
έχει το Υπουργείο Μεταφορών και Επικοινωνιών. 

6. Το γεγονός ότι από την απόφαση αυτή προκαλείται 
ακαθόριστη δαπάνη η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας 

Στο Υπουργείο Μεταφορών και Επικοινωνιών συνιστάται 
ειδική υπηρεσία με τίτλο «Υπηρεσία Διαχείρισης Επιχειρη¬ 
σιακού Προγράμματος Σιδηρόδρομοι, Αστικές Συγκοινω¬ 
νίες, Αεροδρόμια» και υπάγεται απ’ ευθείας στον Γενικό 
Γραμματέατου Υπουργείου Μεταφορών και Επικοινωνιών. 

Σκοπός της υπηρεσίας είναι η άσκηση των αρμοδιοτή¬ 
των που ορίζονται στο άρθρο 4 του Ν. 2860/2000 (ΦΕΚ 
251/Α/14.11.2000). 

Άρθρο 2 

Διάρθρωση Υπηρεσίας Διαχείρισης Επιχειρησιακού 

Προγράμματος Σιδηρόδρομοι, Αστικές Συγκοινωνίες, 
Αεροδρόμια 

Η Υπηρεσία Διαχείρισης Επιχειρησιακού Προγράμμα¬ 
τος Σιδηρόδρομοι, Αστικές Συγκοινωνίες, Αεροδρόμια 
διαρθρώνεται σε (4) μονάδες: 

Μονάδα Α' Προγραμματισμού και Αξιολόγησης Ε.Π. 

Μονάδα Β' Παρακολούθησης και Διαχείρισης 

Μονάδα Γ' Ελέγχου 

Μονάδα Δ' Οργάνωσης - Υποστήριξης 

Άρθρο 3 

Αρμοδιότητες Υπηρεσίας Διαχείρισης Επιχειρησιακού 

Προγράμματος Σιδηρόδρομοι, Αστικές Συγκοινωνίες, 
Αεροδρόμια 

Οι αρμοδιότητες της Υπηρεσίας Διαχείρισης Επιχειρη¬ 
σιακού Προγράμματος Σιδηρόδρομοι, Αστικές Συγκοινω¬ 
νίες, Αεροδρόμια περιγράφονται στο άρθρο 4 του Ν. 
2860/2000 (ΦΕΚ 251 /Α/14.11.2000), και κατανέμονται με¬ 
ταξύ των μονάδων της ως εξής: 

Α. Μονάδα Α' Προγραμματισμού και Αξιολόγησης Ε.Π. 

1. Μεριμνά για την κατάρτιση του συμπληρώματος προ¬ 
γραμματισμού και τις προσαρμογές του μετά από συνερ¬ 
γασία με τις αρμόδιες υπηρεσίες και όργανα για τον προ¬ 
γραμματισμό και μεριμνά για την υποβολή του στην επι¬ 
τροπή παρακολούθησης του επιχειρησιακού 
προγράμματος. Επεξεργάζεται και εισηγείταιτα κριτήρια 
ένταξης των πράξεων στα μέτρατου επιχειρησιακού προ¬ 
γράμματος. 

2. Συντάσσει την ετήσια και τελική έκθεση του επιχειρη¬ 
σιακού προγράμματος και μεριμνά για την υποβολή τους 
στην επιτροπή παρακολούθησης, στη διαχειριστική αρχή 
του ΚΠΣ και τη διαβίβασή τους στην Επιτροπή Ευρωπαϊ¬ 
κών Κοινοτήτων. 

3. Οργανώνει και παρακολουθεί την ενδιάμεση αξιολό¬ 
γηση του επιχειρησιακού προγράμματος σε συνεργασία 
με τη διαχειριστική αρχή του ΚΠΣ. Επεξεργάζεται προτά¬ 
σεις για την αξιοποίηση των αποτελεσμάτων της ενδιάμε¬ 
σης αξιολόγησης. 

4. Οργανώνει και παρακολουθεί τη δημοσιότητα του 
επιχειρησιακού προγράμματος σε συνεργασία με τη δια¬ 
χειριστική αρχή του ΚΠΣ. 

5. Παρακολουθεί την πορεία εφαρμογής του επιχειρη¬ 
σιακού προγράμματος στα πλαίσια των κοινωνικοοικονο¬ 
μικών συνθηκών του τομέα ευθύνης του Υπουργείου, των 
τεθέντων στόχων και ειδικότερα όσον αφορά τους ποσο- 
τικοποιημένους δείκτες και των προοπτικών εξέλιξης και 
εισηγείται μέτρα αναθεώρησης του. Επίσης παρακολου¬ 
θεί την πρόοδο συναφών με το Επιχειρησιακό πρόγραμ¬ 
μα έργων. 

6. Συνεργάζεται με τη διαχειριστική αρχή του ΚΠΣ, την 
Επιτροπή Παρακολούθησης του επιχειρησιακού προ¬ 
γράμματος και την Επιτροπή ΕΚ για την παροχή σε αυτές 
κάθε πληροφορίας που ζητείται στο πλαίσιο εφαρμογής 
του επιχειρησιακού προγράμματος. 

Επίσης μεριμνά για την εφαρμογή καιεξειδίκευση όπου 
απαιτείται των απαραίτητων εργαλείων, προτύπων και 
προδιαγραφών για την σωστή λειτουργία της διαχειριστι¬ 
κής αρχής. Επίσης συνεργάζεται με άλλες αρμόδιες υπη¬ 
ρεσίες και δημόσιους φορείς για θέματατου επιχειρησια¬ 
κού προγράμματος. 

7. Μεριμνά για την επεξεργασία, εκπόνηση και εισήγη¬ 
ση των θεμάτων, σε συνεργασία με τις υπόλοιπες μονά¬ 
δες, στην επιτροπή παρακολούθησης του επιχειρησια¬ 
κού προγράμματος στα πλαίσια του κανονισμού λειτουρ¬ 
γίας της. 

8. Μεριμνά για την αποστολή στην Επιτροπή όλων των 
τυποποιημένων αρχείων (ίΐαΐ ίίίβε) που προβλέπονται για 
την ηλεκτρονική διασύνδεση με την Επιτροπή των Ευρω¬ 
παϊκών Κοινοτήτων για το επιχειρησιακό πρόγραμμα στα 
πλαίσια του προγραμματισμού. 

Β. Μονάδα Β' Παρακολούθησης και Διαχείρισης 

1. Μεριμνά για την εφαρμογή των διαδικασιών ένταξης 
των πράξεων στα μέτρα του επιχειρησιακού προγράμμα¬ 
τος και παρακολουθεί την πορεία εφαρμογής τους. Στο 
πλαίσιο αυτό: 

α) Μεριμνά για την ενημέρωση των κατηγοριών τελικών 
δικαιούχων που προβλέπονται στο συμπλήρωμα προ¬ 
γραμματισμού με βάση και τις οδηγίες της διαχειριστικής 
αρχής του ΚΠΣ. 

β) Συγκεντρώνει και ελέγχει την πληρότητα των στοιχεί¬ 
ων των προτάσεων που υποβάλλονται. 

γ) Αξιολογεί τις προτάσεις που υποβάλλονται, εφαρμό¬ 
ζοντας τα κριτήρια ένταξης των πράξεων στα μέτρα του 
επιχειρησιακού προγράμματος. 

δ) Μεριμνά για έκδοση των αποφάσεων ένταξης των 
πράξεων στα μέτρα του επιχειρησιακού προγράμματος 
μετά την ολοκλήρωση της διαδικασίας διατύπωσης γνώ¬ 
μης της διαχειριστικής αρχής του ΚΠΣ και των αρμοδίων 
Υπουργείων. Για τα έργα που η εκτέλεσή τους διέπεται 


από το Ν. 1418/84 εξετάζει και προτείνει τα στάδια εξέλι¬ 
ξης για τα οποία απαιτείται προέγκριση. 

ε) Συγκεντρώνει και ελέγχει τα στοιχεία παρακολούθη¬ 
σης εκτέλεσης των πράξεων (μηνιαία και τριμηνιαία δελ¬ 
τία παρακολούθησης) που υποβάλλουν οι τελικοί δικαι¬ 
ούχοι και μεριμνά για την καταχώριση τους στο ΟΠΣ. Συ¬ 
νεργάζεται με τη διαχειριστική αρχή του ΚΠΣ καιτηνΑρχή 
Πληρωμής για το περιεχόμενο των στοιχείων που οι τελι¬ 
κοί δικαιούχοι υποβάλλουν στα μηνιαία και τριμηνιαία 
δελτία παρακολούθησης. 

στ) Παρακολουθεί τους τελικούς δικαιούχους σχετικά 
με την τήρηση των υποχρεώσεων που έχουν αναλάβει, 
καθώς και την πορεία των πράξεων που εκτελούν, ιδίως 
όσον αφορά το φυσικό, τεχνικό και οικονομικό αντικείμε¬ 
νο, το χρονοδιάγραμμα και τις προοπτικές του, καθώς και 
τις υποχρεώσεις για τη δημοσιότητα, την τήρηση χωρι¬ 
στής λογιστικής μερίδας για το έργο και την τήρηση των 
πολιτικών. 

2. Παρακολουθεί την πορεία εφαρμογής των μέτρων 
και τις προοπτικές τους και επεξεργάζεται προτάσεις 
βελτίωσης. 

3. Μεριμνά για τη παροχή στοιχείων προόδου εκτέλε¬ 
σης των πράξεων στις αρμόδιες για την χρηματοδότηση 
δημόσιες υπηρεσίες. 

4. Γ ια τα έργα που η εκτέλεσή τους διέπεται από το Ν. 
1418/84, εξετάζει και προτείνει την προέγκριση των στα¬ 
δίων εξέλιξής των που αναφέρονται στην απόφαση έντα¬ 
ξης σε συνεργασία με την μονάδα Γ (Ελέγχου). 

5. Προτείνει μέτρα υποστήριξης τωντελικών δικαιούχων 
προκειμένου να ανταποκριθούν στις υποχρεώσεις τους. 

6. Μεριμνά για την κατ’ αρχήν αξιολόγηση των προτά¬ 
σεων έργων που υποβάλλονται στο Ταμείο Συνοχής και 
εμπίπτουν στην αρμοδιότητα της υπηρεσίας και παρακο¬ 
λουθεί την πορεία εκτέλεσής τους. 

Γ. Μονάδα Γ Ελέγχου 

1. Μεριμνά για την πραγματοποίηση των ελέγχων που 
προβλέπονται στο άρθρο 6 του Ν. 2860/2000 και ειδικό¬ 
τερα: 

α. Ελέγχει την τήρηση της ισχύουσας νομοθεσίας κατά 
το στάδιο προετοιμασίας εκτέλεσης της πράξης, κατά την 
υποβολή της πρότασης ένταξης του έργου ή και μετά την 
ένταξή της στο επιχειρησιακό πρόγραμμα. Ειδικά για τα έρ¬ 
γα που η εκτέλεσή τους διέπεται από το Ν. 1418/84, ελέγ¬ 
χει προληπτικά την τήρηση της νομιμότητας στα οριζόμε¬ 
να στάδια εξέλιξης της πράξης στην απόφαση ένταξης. 

β. Κατά τη διάρκεια εκτέλεσης των πράξεων ελέγχει τη 
νομιμότητα και κανονικότητα των δαπανών, την αξιοπι¬ 
στία των πληροφοριών και οικονομικών στοιχείων που δη¬ 
λώνονται από τον τελικό δικαιούχο στα πλαίσια των μηνι¬ 
αίων και τριμηνιαίων δελτίων παρακολούθησης, την τή¬ 
ρηση των δεσμεύσεων που έχει αναλάβει ο τελικός 
δικαιούχος κατά την ένταξη του έργου στο επιχειρησιακό 
πρόγραμμα και την τήρηση των κανόνων δημοσιότητας 
σύμφωνα με τους ισχύοντες κανόνες και διατάξεις. 

γ. Πραγματοποιεί ελέγχους στις πράξεις μετά τη γνω¬ 
στοποίηση ολοκλήρωσης από τοντελικό δικαιούχο και εκ¬ 
δίδει τη βεβαίωση τήρησης των υποχρεώσεων του τελι¬ 
κού δικαιούχου. 

2. Αξιολογεί τα αποτελέσματα των ελέγχων και εισηγεί- 
ται, τη λήψη των απαραίτητων μέτρων για βελτίωση του 
συστήματος διαχείρισης και ελέγχου, καθώς και μέτρα 

για την υποστήριξη των τελικών δικαιούχων προκειμένου 
να ανταποκρίνονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας σε 
σχέση με θέματα που θέτουν η Αρχή Πληρωμής, η Επι¬ 
τροπή Δημοσιονομικού Ελέγχου και τα ελεγκτικά όργανα 
της Ευρωπαϊκής Ένωσης. 

4. Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών μεριμνά για την άμεση συγκρό¬ 
τηση ελεγκτικού οργάνου, τη διενέργεια του ελέγχου, την 
έκδοση του σχετικού πορίσματος κοίτην ολοκλήρωση της 
διαδικασίας μέχρι το οριστικό κλείσιμο του θέματος. 

5. Συντάσσει εκθέσεις ελέγχου και μεριμνά για την κα¬ 
ταχώριση των πορισμάτων ελέγχων στο ΟΠΣ κοίτην κοι¬ 
νοποίησή τους στην Αρχή Πληρωμής την Επιτροπή Δημο¬ 
σιονομικού Ελέγχου και τον τελικό Δικαιούχο. 

6. Μεριμνά για την πραγματοποίηση των ελέγχων για τα 
έργα που χρηματοδοτούνται από το Ταμείο Συνοχής, και 
εμπίπτουν στις αρμοδιότητες της υπηρεσίας. 

Δ. Μονάδα Δ' Οργάνωσης - Υποστήριξης 

1. Μεριμνά για την κατάρτιση του προγράμματος ενερ¬ 
γειών τεχνικής βοήθειας-στήριξης σε συνεργασία με τις 
άλλες μονάδες και υποστηρίζει το έργο τους στην εκτέ¬ 
λεση των ενεργειών αυτών μετά την έγκριση τους. Τηρεί 
τα οικονομικά και τεχνικά στοιχεία των ενεργειών αυτών. 

2. Οργανώνει και λειτουργεί γραφείο ΟΠΣ το οποίο σε 
συνεργασία με την αντίστοιχη μονάδα της διαχειριστικής 
αρχής του ΚΠΣ έχει την ευθύνη για την ορθή και απρό¬ 
σκοπτη λειτουργία του ΟΠΣ στην Ειδική Υπηρεσία και πα¬ 
ρέχει υποστήριξη προς τους χρήστες για την ορθή χρήση 
και λειτουργία του. Επίσης παρέχει τεχνική υποστήριξη 
για τη λειτουργία του εξοπλισμού και του λογισμικού κα¬ 
θώς και υποστήριξη στο προσωπικό της Ειδικής Υπηρε¬ 
σίας (εκπαίδευση κ.λπ.). Επίσης οργανώνει και λειτουργεί 
γραφείο πληροφοριών για την παροχή άμεσης ενημέρω¬ 
σης και κατευθύνσεων στους ενδιαφερομένους για θέμα¬ 
τα του επιχειρησιακού προγράμματος. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες 
της Υπηρεσίας. 

4. Χειρίζεται τα θέματα προσωπικού και ειδικότερα τα 
διοικητικά και τα θέματα οργάνωσης και εκπαίδευσης. 
Μεριμνά για την πληρωμή των ειδικών επιδομάτων του 
προσωπικού που απορρέουν από την απασχόληση τους 
στην Υπηρεσία Διαχείρισης Επιχειρησιακού Προγράμμα¬ 
τος Σιδηρόδρομοι, Αστικές Συγκοινωνίες.Αεροδρόμια. 

5. Μεριμνά για την οργάνωση των συνεδριάσεων της 
Επιτροπής Παρακολούθησης. 

6. Τηρεί το πρωτόκολλο και το αρχείο της Υπηρεσίας, 
έχει την ευθύνη διακίνησης των εγγράφων, και την εν γέ- 
νει γραμματειακή υποστήριξη των μονάδων και του προ¬ 
σωπικού της. 

Άρθρο 4 

Προσωπικό της Υπηρεσίας Διαχείρισης Επιχειρησιακού 

Προγράμματος Σιδηρόδρομοι, Αστικές Συγκοινωνίες, 
Αεροδρόμια 

1. Η στελέχωση της Υπηρεσίας Διαχείρισης Επιχειρη¬ 
σιακού Προγράμματος Σιδηρόδρομοι, Αστικές Συγκοινω¬ 
νίες, Αεροδρόμια γίνεται με προσωπικό αποκλειστικής 
και πλήρους απασχόλησης, σύμφωνα με το άρθρο 7 
παρ. 2 του Ν. 2860 (ΦΕΚ 251Α/14.11.2000). 


2. Το προσωπικό της Υπηρεσίας Διαχείρισης Επιχειρη¬ 
σιακού Προγράμματος Σιδηρόδρομοι. Αστικές Συγκοινω¬ 
νίες, Αεροδρόμια αποτελείται από 26 άτομα εκ των οποί¬ 
ων δύο τουλάχιστον στο ΟΠΣ, τα οποία κατά κατηγορία 
είναι: 

Α. Κατηγορία Πανεπιστημιακής Εκπαίδευσης, 20 άτομα 

Β. Κατηγορία Τεχνολογικής Εκπαίδευσης, 4 άτομα 

Γ. Κατηγορία Δευτεροβάθμιας Εκπαίδευσης, 2 άτομα 

Άρθρο 5 

Ορισμός των ασκούντων καθήκοντα προϊσταμένου στις 
μονάδες και αναπλήρωση προϊσταμένου της Υπηρεσίας 

Διαχείρισης Επιχειρησιακού Προγράμματος 
Σιδηρόδρομοι, Αστικές Συγκοινωνίες, Αεροδρόμια 

Καθήκοντα προϊσταμένου των επί μέρους μονάδων της 
Υπηρεσίας Διαχείρισης Επιχειρησιακού Προγράμματος 
Σιδηρόδρομοι, Αστικές Συγκοινωνίες, Αεροδρόμια ασκεί 
υπάλληλος της. ο οποίος ορίζεται με απόφαση του Ειδι¬ 
κού Γραμματέα, μετά από πρόταση του Προϊσταμένου 
της Ειδικής Υπηρεσίας. 

Απόντος ή κωλυομένου του Προϊσταμένου της Υπηρε¬ 
σίας Διαχείρισης Επιχειρησιακού Προγράμματος Σιδη¬ 
ρόδρομοι, Αστικές Συγκοινωνίες, Αεροδρόμια, αναπλη¬ 
ρώνεται από υπάλληλο που υπάγεται στις διατάξεις του 
Ν. 2683/1999 και ο οποίος ασκεί καθήκοντα προϊσταμέ¬ 
νου μονάδοςτης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Δεκεμβρίου 2000 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 25374/24073 (6) 

Σύσταση Δημοτικής Επιχείρησης Ύδρευσης Αποχέτευ¬ 
σης στο Δήμο Αρκαλοχωρίου Ν. Ηρακλείου με την 
επωνυμία «Δημοτική Επιχείρηση Ύδρευσης - Αποχέ¬ 
τευσης Αρκαλοχωρίου (Δ.Ε.Υ.ΑΡ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 1 του Ν. 1069/80 (ΦΕΚ 191 
τ.Α. 1980). 

2. Τις διατάξεις του άρθρου 29Ατου Ν. 1558/85, όπως 
προσετέθη με το άρθρο 27 του Ν. 2081/92 και τροποποι¬ 
ήθηκε με το άρθρο 1 παρ.2του Ν. 2469/97 (ΦΕΚΑ'38/97). 

3. Τις διατάξεις του άρθρου 6 του Ν. 2307/95 (ΦΕΚ Α' 
113/95). 

4. Τις διατάξεις του Ν. 2539/97. 

5. Τις διατάξεις του Ν. 2647/98 (ΦΕΚ 237/98). 

6. Την αριθ. 28/25327/31.8.99 εγκύκλιο του ΥΠΕΣΔΔΑ 
με την οποία γίνεται εν μέρει δεκτή η αριθ. 449/99 γνωμο¬ 
δότηση του Νομικού Συμβουλίου του Κράτους. 

7. Την αρ. 8/2000 απόφαση του Δημοτικού Συμβουλίου 
Αρκαλοχωρίου περί σύστασης Δ.Ε.Υ.Α. 

8. Την οικονομοτεχνική μελέτη. 

9. Την αρ. 5199/24.10.2000 εισήγηση της Δ/νσης Σχε- 
διασμού και Ανάπτυξης της Περιφέρειας Κρήτης για την 
βιωσιμότητα της Δημοτικής Επιχείρησης Ύδρευσης Απο¬ 
χέτευσης Αρκαλοχωρίου, αποφασίζουμε: 

Εγκρίνεται η αριθ. 8/2000 απόφαση του Δημοτικού 
Συμβουλίου Αρκαλοχωρίου αναφορικά με τη σύσταση 
Δημοτικής Επιχείρησης Ύδρευσης - Αποχέτευσης με την 
επωνυμία «Δημοτική Επιχείρηση Ύδρευσης - Αποχέτευ¬ 
σης Αρκαλοχωρίου (Δ.Ε.Υ.ΑΡ.)», που έχει ως εξής: 

1. Συνιστάται στο Δήμο Αρκαλοχωρίου του Νομού Ηρα¬ 
κλείου Δημοτική επιχείρηση ύδρευσης - αποχέτευσης με 
την επωνυμία «Δημοτική Επιχείρηση Ύδρευσης - Αποχέ¬ 
τευσης Αρκαλοχωρίου (Δ.Ε.Υ.Α.ΑΡ)». 

2. Η Δημοτική Επιχείρηση Ύδρευσης - Αποχέτευσης 
Αρκαλοχωρίου (Δ.Ε.Υ.Α.ΑΡ) είναι Νομικό Πρόσωπο Ιδιω¬ 
τικού Δικαίου (Ν.Π.Ι.Δ.) κοινωφελούς χαρακτήρα με κρι¬ 
τήρια ιδιωτικής οικονομίας και διέπεται όσον αφορά τη δι¬ 
οίκηση, οργάνωση, εκτέλεση, λειτουργία, συντήρηση έρ¬ 
γων και τις πηγές χρηματοδότησης από τις διατάξεις του 
Ν. 1069/80 και τις τροποποιήσεις αυτού (Ν. 2307/95), 
όπως επίσης και από το Π.Δ. 410/95. 

3. Σκοπός της επιχείρησης είναι η μελέτη, κατασκευή, 
συντήρηση, εκμετάλλευση, η διοίκηση καιλειτουργίατων 
δικτύων ύδρευσης και αποχέτευσης ακαθάρτων και όμ¬ 
βριων υδάτων καθώς και των μονάδων επεξεργασίας λυ¬ 
μάτων και αποβλήτων της περιοχής αρμοδιότητάς της. 

Επίσης ο σκοπός της επιχείρησης, μπορεί να επεκταθεί, 
σύμφωνα μετά οριζόμενα στο άρθρο 2 του Ν. 1069/80 και 
στη συγκέντρωση μεταφορά και διάθεση των απορριμ¬ 
μάτων. 

4. Έδρα της επιχείρησης θα είναι ο Δήμος Αρκαλοχωρί¬ 
ου. 

5. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Αρκαλοχωρίου. 

6. Η διάρκεια της επιχείρησης ορίζεται στα πενήντα (50) 
χρόνια. 

Εκμετάλλευση: 

Η εκμετάλλευση των έργων και υπηρεσιών θα γίνεται 
σύμφωνα με τις διατάξεις του Ν. 1069/80, καθώς και με 
κανονισμούς που θα συνταχθούν σύμφωνα με τις διατά¬ 
ξεις του Νόμου ή κάθε άλλου Νόμου που αντικαθιστά ή 
τροποποιεί αυτόν. 

Περιουσία: 

Περιουσία της επιχείρησης αποτελούν σύμφωνα με το 
άρθρο 8 του Ν. 1069/80 τα έργα ύδρευσης - αποχέτευσης 
που έχουν εκτελεσθεί ή θα εκτελεσθούν με βάση τις με¬ 
λέτες που έχουν εγκριθεί ή θα εγκριθούν στη διοικητική 
περιφέρεια του Δήμου Αρκαλοχωρίου, καθώς επίσης 
όλοι οι υπάρχοντες υπόνομοι και εγκαταστάσεις ύδρευ¬ 
σης και αποχέτευσης ακαθάρτων ή όμβριων υδάτων που 
εκβάλλουν άμεσα ή έμμεσα στο δίκτυο υπόνομοι ή ανοι¬ 
κτοί αγωγοί και οι μονάδες επεξεργασίας πόσιμου νερού 
και υγρών αποβλήτων. 

Οι από την εκτέλεση των έργων ύδρευσης και αποχέ¬ 
τευσης προκύπτουσες επιφάνειες περιέρχονται στην επι¬ 
χείρηση, η οποία μπορεί να διαθέτει και έναντι συμβολι¬ 
κού ποσού στον οικείο Δήμο για τη δημιουργία κοινοχρή¬ 
στων χώρων ή για την εκπλήρωση άλλου κοινωφελούς 
σκοπού. 

Έσοδα: 

Έσοδα της επιχείρησης είναι αυτά που θεσπίζονται από 


τις διατάξεις του Ν. 1069/80, άρθρα 10 έως 16, 27-28 και 
που αναφέρονται αναλυτικά: 

• Το ειδικό τέλος για τη μελέτη, κατασκευή και επέκτα¬ 
ση έργων ύδρευσης και αποχέτευσης για μια δεκαετία 
από της 1ης Ιανουάριου του επόμενου από τη σύσταση 
της επιχείρησης έτους, υπολογίζεται σε ποσοστό 80% επί 
της αξίας του καταναλισκόμενου ύδατος (άρθρο 10 παρ. 
1 εδ. α' και 11 του Ν. 1069/80). 

• Το τέλος σύνδεσης με το δίκτυο αποχέτευσης (άρθρο 
10 παρ. 1 εδ. γ' του Ν. 1069/80). 

• Η δαπάνη διακλάδωσης και σύνδεσης προς τον αγω¬ 
γό ύδρευσης και αποχέτευσης (άρθρο 10 παρ. 1 εδ. δ'και 
15 του Ν. 1069/80). 

• Το τέλος σύνδεσης μετά του δικτύου ύδρευσης (άρ¬ 
θρο 10 παρ. 1 εδ. ετου Ν. 1069/80). 

• Το τέλος χρήσεως υπονόμου (άρθρο 10 παρ. 1 εδ. στ' 
τουΝ. 1069/80). 

• Η αξία του καταναλισκόμενου νερού (άρθρο 10 παρ. 
1 εδ.ζ'τουΝ. 1069/80). 

• Η εγγύηση χρήσης υδρομετρητή (άρθρο 10 παρ. 1 εδ. 
η'του Ν. 1069/80). 

• Η δαπάνη μετατόπισης αγωγών, διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/80). 

• Οι συνεισφορές τρίτων προς εκτέλεση κατά προτε¬ 
ραιότητα έργων (άρθρο ΙΟπαρ. 1 εδ.ι'Ν. 1069/80). 

• Επιχορηγήσεις από το πρόγραμμα Δημοσίων Επεν¬ 
δύσεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδαφ. Ια' και 13 του Ν. 1069/80). 

• Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ. ιβ'του Ν. 1069/80). 

• Δάνεια, κληρονομιές, δωρεές και λοιπές επιχορηγή¬ 
σεις, (άρθρο ΙΟπαρ. 1 εδ. ιγ'του Ν. 1069/80). 

• Έσοδα που εισπράττονται από την εφαρμογή των 
διατάξεων των άρθρων 27-28 του Ν. 1069/80, καθώς και 
κάθε άλλη νόμιμη πρόσοδος. 

• Κάθε άλλο έσοδο που τυχόν θα προβλεφθεί με νεώ- 
τερο Νόμο που θα αντικαθιστά ή τροποποιεί τον Ν. 
1069/80. 

Διοίκηση: 

Η Επιχείρηση διοικείται από Διοικητικό Συμβούλιο που 
θα αποτελείται από εννέα (9) μέλη, τα οποία ορίζονται μα¬ 
ζί με τους αναπληρωτές τους, από το Δημοτικό Συμβού¬ 
λιο. 

Μέλη του Διοικητικού Συμβουλίου της Επιχείρησης δύ- 
ναται να είναιο Δήμαρχος, Δημοτικοί Σύμβουλοι, κάτοικοι 
και Δημότες της περιοχής. 

Ειδικότερα το 9μελές Διοικητικό Συμβούλιο της 
Δ.Ε.Α.ΑΡ. θα αποτελείται από: 

Από έξι (6) αιρετούς εκπροσώπους του Δήμου, εκ των 
οποίων ο ένας θα προέρχεται από τη μειοψηφία. 

Από ένα (1) εκπρόσωπο του αγροτικού συνεταιρισμού, 
ως εκπροσώπου κοινωνικού φορέα της περιοχής, που θα 
προτείνεται μαζί με τον αναπληρωτή του από το Διοικητι¬ 
κό Συμβούλιο του φορέα. 

Από ένα (1) εκπρόσωπο του Συλλόγου Επαγγελματιών 
και Βιοτεχνών Αρκαλοχωρίου, ως εκπροσώπου κοινωνι- 

κού φορέα της περιοχής, που θα προτείνεται μαζί με τον 
αναπληρωτή του από το Διοικητικό Συμβούλιο του φο¬ 
ρέα. 

Από ένα κάτοικο (1) της περιοχής, ο οποίος θα έχει τις 
απαραίτητες γνώσεις σχετικά με το αντικείμενο της επι¬ 
χείρησης. 

Σε περίπτωση που η επιχείρηση θα απασχολεί από είκο¬ 
σι (20) εργαζόμενους, τότε στο Διοικητικό Συμβούλιο θα 
συμμετέχει και εκπρόσωπος των εργαζομένων, οπότε 
μειώνεται κατά έναν ο αριθμός των μελώντων αιρετών εκ¬ 
προσώπων του Δήμου. 

Ο Πρόεδρος του Διοικητικού Συμβουλίου και ο Αντι¬ 
πρόεδρος ορίζονται από το Δημοτικό Συμβούλιο. 

Ο Πρόεδρος εκπροσωπεί την επιχείρηση σε όλες τις 
σχέσεις, τις δικαστικές και εξώδικες. 

Σε περίπτωση απουσίας ή κωλύματος του Προέδρου 
αντικαθίσταται από τον Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού συμβουλίου και λήγει μόλις εγκατα¬ 
σταθούν τα μέλη. 

Ακροτελεύτιο Άρθρο 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου, του οικονομικού 
έτους 2000, ποσού 15.000.000 δρχ., η οποία αναγράφεται 
στον Κ.Α. 1.75.16.161 9Α. 

Για τα έτη 2001,2002, 2003, 2004 προκαλείται δαπάνη 
αντίστοιχα ανά έτος 5.000.000, 5.000.000, 5.000.000 και 
5.000.000 για την οποία θα εγγράφει αντίστοιχη πίστωση 
στους αντίστοιχους κωδικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Δεκεμβρίου 2000 

Η Γενική Διευθύντρια Περιφέρειας 
ΜΑΡΙΑ - ΣΟΦΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. οικ. 26651 (7) 

Τροποποίηση της 1056/11.2.97 απόφασης Περιφερεια¬ 
κού Διευθυντή για τη σύσταση Δημοτικού Νομικού 
Προσώπου, με την επωνυμία «39η Σχολική Επιτροπή 
Δήμου Ηρακλείου Σχολικού Εργαστηρίου Κέντρου 
(ΣΕΚ) Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του Ν. 2503/97 «Διοίκηση, Οργάνωση στελέχωσητης 
Περιφέρειας, ρύθμιση θεμάτων για την Τοπ. Αυτοδ/ση και 
άλλες διατάξεις». 

β) Του άρθρου 203 του Π.Δ. 410/95 «κωδικοποίηση σε 
ενιαίο κείμενο νόμου», με τίτλο Δημοτικός και Κοινοτικός 
Κώδικας των ισχυουσών διατάξεων του δημοτικού και 
Κοινοτικού Κώδικα όπως τροποποιήθηκαν και συμπληρώ¬ 
θηκαν. 

γ) Του άρθρου 5παρ. 8 του Ν. 1894/90 για την «Ακαδη¬ 
μία Αθηνών και άλλες εκπαιδευτικές διατάξεις». 

2. Την αριθ. 5972/13.8.98 απόφασή μας «ορισμός ειση¬ 
γητών και μεταβίβαση εξουσίας υπογραφής “με εντολή 
Γενικού Γραμματέα”». 


3. Την αριθ. 1056/11.2.97 απόφαση Περιφερειακού Δι¬ 
ευθυντή για τη σύσταση ιδίου Δημοτικού Νομικού Προ¬ 
σώπου με την επωνυμία «39η Σχολική Επιτροπή Κέντρου 
(ΣΕΚ) Ηρακλείου». 

4. Την αριθ. 495/2000 απόφαση του Δημοτικού Συμβου¬ 
λίου Ηρακλείου, με την οποία τροποποιείται η αριθ. 
867/96 απόφασή του που αφορά στη σύσταση του παρα¬ 
πάνω Νομικού Προσώπου και ορίζεται να περιληφθούν 
στην αρμοδιότητα της επιτροπής το 6ο ΤΕΕ και 5ο Ενιαίο 
Λύκειο Ηρακλείου, αποφασίζουμε: 

1. Τροποποιούμε την αριθ. 1056/11.2.97 απόφαση Πε¬ 
ριφερειακού Διευθυντή για τη σύσταση Δημοτικού Νομι¬ 
κού Προσώπου με την επωνυμία «39η Σχολική Επιτροπή 
Δήμου Ηρακλείου ΣΕΚ Ηρακλείου» κατά το μέρος που 
αφορά την επωνυμία (παρ. 1) και τη σύνθεση του Διοικη¬ 
τικού Συμβουλίου (παρ. 3) ως εξής: 

«1. Συνιστούμε στο Δήμο Ηρακλείου Δημοτικό Νομικό 
Πρόσωπο με την επωνυμία 39η Σχολική Επιτροπή Δήμου 
Ηρακλείου ΣΕΚ 6ου ΤΕΕ και 5ου Ενιαίου Λυκείου Ηρα¬ 
κλείου». 

«3. Το Νομικό Πρόσωπο διοικείται από Διοικητικό Συμ¬ 
βούλιο του οποίου ο αριθμόςτων μελών και η σύνθεση αυ¬ 
τού καθορίζονται με απόφαση του Δημοτικού Συμβουλί¬ 
ου Ηρακλείου». 

2. Κατά τα λοιπά ισχύει η αριθ. 1056/11.2.97 απόφαση 
Περιφερειακού Διευθυντή. 

3. Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 22 Δεκεμβρίου 2000 

Η Γενική Διευθύντρια Περιφέρειας 
ΜΑΡΙΑ - ΣΟΦΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 21676/21675/21674 (8) 

Σύσταση συνδέσμου Διαχείρισης Απορριμμάτων και οι¬ 
κιακών αποβλήτων ως φορέα ΝΠΔΔστο Ν. Ηρακλείου 
με την επωνυμία «Σύνδεσμος Διαχείρισης Περιβάλλο¬ 
ντος Δήμων Ν. Καζαντζάκη - Αρχανών - Τεμένους». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 206-211 του Π.Δ. 410/95 
«Δημοτικός και Κοινοτικός Κώδικας». 

2. Τις διατάξεις του Ν.2539/97 «συγκρότηση της πρω¬ 
τοβάθμιας Τοπικής Αυτοδ/σης». 

3. Τις αρ. 276/2000, 643/2000 και 160/2000 νομότυπες 
αποφάσεις των Δημοτικών Συμβουλίων Ν. Καζαντζάκη, 
Αρχανών και Τεμένους αντίστοιχα με τις οποίες αποφασί- 
ζεταιη σύσταση συνδέσμου με την επωνυμία «Σύνδεσμος 
Διαχείρισης Περιβάλλοντος Δήμων Ν. Καζαντζάκη, Αρχα¬ 
νών, Τεμένους». 

4. Την ανάγκη προστασίας του περιβάλλοντος και της 
υγείας των κατοίκων μέσω της απρόσκοπτης λειτουργίας 
των εγκαταστάσεων των χώρων της Υγειονομικής Ταφής 
Απορριμμάτων που κατασκευάσθηκε από τον ΟΑΝΑΚγια 
λογαριασμό των Δήμων Ν. Καζαντζάκη, Αρχανών, Τεμέ¬ 
νους, αποφασίζουμε: 

Συνιστούμε στο Νομό Ηρακλείου Σύνδεσμο με την επω- 




32 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νυμία «Σύνδεσμος Διαχείρισης Περιβάλλοντος Δήμων Ν. 
Καζαντζάκη, Αρχανών, Τεμένους». 

Α. Σκοπός του Νομικού Προσώπου είναι να προτείνει 
συντονισμένο σχεδίασμά και λύσεις για τη συνολική και 
επιμέρους διαχείριση των απορριμμάτων και αποβλήτων 
των τριών δήμων και να επεξεργάζεται θέματα όπως: 

1) Η διαχείριση του χώρου Υγειονομικής Ταφής Απορ¬ 
ριμμάτων. 

2) Η δημιουργία και διαχείριση χώρων ταφής στερεών 
αδρανών αποβλήτων. 

3) Υλοποίηση προγραμμάτων ενημέρωσης και ευαισθη- 
τοποίησης. 

4) Κατασκευή και διαχείριση μονάδων ανακύκλωσης- 
κομποστοποίησης κ.λ.π. 

5) Προγράμματα ανακύκλωσης απορριμμάτων, διαλογής 
στην πηγή και αξιοποίησης ανακυκλωμένων προϊόντων. 

6) Διαχείριση λυμάτων επικινδύνων αποβλήτων και οι¬ 
κιακών αποβλήτων. 

7) Έργα αναπλάσεων στο χώροτου ΧΥΤΑ ή σε παλαιούς 
χώρους εναπόθεσης αποβλήτων. 

8) Δημιουργία Σταθμών μεταφόρτωσης εάν κριθεί απα¬ 
ραίτητο. 

9) Π ροώθηση και συντονισμός προτάσεων για λογαρια¬ 
σμό των μελών του για ένταξη τους σε συναφή χρηματο¬ 
δοτικά προγράμματα. 

10) Υλοποίηση - διαχείριση και αξιολόγηση συναφών τε¬ 
χνικών έργων εφαρμογών και επενδύσεων. 

11) Υλοποίηση με τις υπηρεσίες του ότι αποφασίσουν 
τα μέλη του στα πλαίσια των αρμοδιοτήτων τους ή ότι 
ανατίθεται από αυτά ή άλλους αρμόδιους φορείς σύμφω¬ 
να με την ισχύουσα νομοθεσία. 

12) Συστηματική πληροφόρηση και συμβουλευτική 
υποστήριξη των μελών του για το εθνικό και ευρωπαϊκό 
πλαίσιο διαχείρισης απορριμμάτων - επεξεργασία απο¬ 
βλήτων και λυμάτων. 

13) Εξειδικευμένη τεχνογνωσία και προώθηση των πρω¬ 
τοβουλιών των μελών του που αφορούν τη διαχείριση 
απορριμμάτων- επεξεργασία αποβλήτων και λυμάτων. 

Ο ρόλος και οι αρμοδιότητες του συνδέσμου θα είναι 
αυτό που ρητά θα ορίζεται στους καταστατικούς σκο¬ 
πούς του και σε καμμιά περίπτωση δεν θα υποκαθιστάτα 
αρμόδια θεσμοθετημένα όργανα (δηλ. τους Δήμους). 

Β. Διάρκεια 

Η διάρκεια του συνδέσμου θα είναι 20 ετής. 

Γ. Έδρα 

Έδρα του Συνδέσμου θα είναι ο Δήμος Ν. Καζαντζάκης 
στο όρια του οποίου βρίσκεται και ο ΧΥΤΑ. 

Δ. Πόροι - έσοδα του Συνδέσμου - περιουσία 

1. Η ετήσια υποχρεωτική εισφορά κάθε μέλους ορίζεται 
στο 2% επί των πραγματοποιούμενων τακτικών εσόδων 
των τελευταίων απολογιστικών στοιχείων. 

2. Επιχορηγήσεις και εισφορές που παρέχει το δημόσιο 
ή άλλα φυσικά ή νομικά πρόσωπα ή οργανισμοί περιφε¬ 
ρειακής εθνικής ή ευρωπαϊκής εμβέλειας. 

3. Δωρεές. 

4. Πρόσοδοι από φόρους, τέλη και δικαιώματα που μπο¬ 
ρεί να επιβάλλονται υπέρ του Συνδέσμου. 


5. Κάθε άλλο νόμιμο έσοδο. 

Ε. Μέλη 

Δήμοι: α) Ν.Καζαντζάκης, β) Αρχανών, γ) Τεμένους. 

ΣΤ. Διοίκηση 

Στο Δ.Σ. του Συνδέσμου θα μετέχουν με βάση το άρθρο 
207παρ.3τουΔ.Κ.Κ. (12) μέλη αντιπρόσωποιτωντριών δή¬ 
μων οι οποίοι με βάση το κριτήριο του αριθμού των μελών 
των Δημ. Συμβουλίων κάθε δήμου κατανέμονται ως εξής: 

Δήμος Αρχανών τρία (3) μέλη 

Δήμος Ν. Καζαντζάκη έξι (6) μέλη και 

Δήμος Τεμένους τρία (3) μέλη. 

Κατά τα λοιπά όσον αφορά τον τρόπο σύστασης, διά¬ 
λυσης, διοίκησης, αρμοδιότητες και λειτουργίες των ορ¬ 
γάνων του Συνδέσμου, έξοδα παράστασης και κίνησης 
ισχύουντα άρθρα 206 έως 211 του Π.Δ. 410/95, όπως ρη¬ 
τά αυτά περιγράφονται. 

Με την παρούσα απόφαση δεν προκαλείται δαπάνη σε 
βάρος του προϋπολογισμού των ΟΤΑ μελών του Συνδέ¬ 
σμου για το παρόν έτος, ενώ για τα επόμενα έτη προκα- 
λείται δαπάνη που αναλογεί σε ποσοστό 2% επί των τα¬ 
κτικών εσόδων εκάστου ΟΤΑ μέλους, που βαρύνει τον 
προϋπολογισμό αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Δεκεμβρίου 2000 
Η Γενική Διευθύντρια Περιφέρειας 
ΜΑΡΙΑ - ΣΟΦΙΑ ΛΥΓΙΔΑΚΗ - ΙΩΑΝΝΙΔΟΥ 

-Φ- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στη Σπάλα Κων/να του Αλεξάνδρου 

Η ΝΟΜΑΡΧΗΣ ΑΘΗΝΩΝ 

Με την 5507/11.12.2000 απόφαση της Νομάρχου Αθη¬ 
νών έχει χορηγηθεί στη Σπάλα Κων/να του Αλεξάνδρου 
άδεια ασκήσεως επαγγέλματος Κοινωνικού Λειτουρ¬ 
γού. 

Η Νομάρχης 
ΕΛΕΝΗ ΜΠΕΣΜΠΕΑ 

-Φ- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στη Στυλιανού Μελίνα του Χριστάκη 

Η ΝΟΜΑΡΧΗΣ ΑΘΗΝΩΝ 

Με την 5750/11.12.2000 απόφαση της Νομάρχου Αθη¬ 
νών έχει χορηγηθεί στη Στυλιανού Μελίνα του Χριστάκη 
άδεια ασκήσεως επαγγέλματος Κοινωνικού Λειτουρ¬ 
γού. 

Η Νομάρχης 
ΕΛΕΝΗ ΜΠΕΣΜΠΕΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




